પ્રતિભાવ વ્યક્ત કરતાં ડો. સુધીર પરીખે જણાવ્યું હતું કે સરદાર વલ્લભભાઈ પટેલ વિશ્વ પ્રતિભા એવોર્ડ પ્રાપ્ત કરતાં આનંદ અને ગૌરવની લાગણી અનુભવું છું. આ એવોર્ડ પ્રદાન થતાં હું લોર્ડ મેઘનાદ દેસાઈ, રાજમોહન ગાંધી, લોર્ડ ભીખુ પારેખ અને અવકાશયાત્રી સુનીતા વિલિયમ્સ જેવાં વ્યક્તિવિશેષોની યાદીમાં જોડાયો છું તેનો સવિશેષ આનંદ છે. 2010માં પદ્મશ્રી એવોર્ડ, 2012માં નાઇટ ઓફ ધ એક્યુમેનિકલ હોસ્પિટોલર ઓર્ડર ઓફ સેન્ટ જોહન નાઇટ્સ ઓફ માલ્ટા એવોર્ડ, 2006માં પ્રવાસી ભારતીય સમ્માન મળ્યું હોવા છતાં પણ આ એવોર્ડ અને સન્માન મહત્ત્વપૂર્ણ છે, કારણ કે તે દુનિયાની સર્વોચ્ચ ગુજરાતી સંસ્થા તરફથી મને મળ્યું છે. મને મળેલી આ ધનરાશિ હું વિશ્વ ગુજરાતી સમાજને પરત કરું છે, જેનો ઉપયોગ સંસ્થા વિવિધ માનવતાવાદી કાર્યો-પ્રવૃત્તિઓમાં કરી શકશે.